**Bókaháza Községi Önkormányzat**

**Polgármesterétől**

**Előterjesztés: Bókaháza Községi Önkormányzat 2014. évi költségvetéséhez, a Képviselő-testület 2014. január 30-i ülésére.**

**Tisztelt Képviselő-testület!**

Az államháztartásról szóló többször módosított 2011. évi CXCV.törvény 23.§-a alapján a 2014. évi költségvetést elkészítettük.

A költségvetés számszaki adatait a mellékletek tartalmazzák.

A költségvetésben a bevételi és kiadási főösszeg 34.478 ezer Ft.

**Bevételek alakulása:**

Önkormányzatok működési támogatására 15.889 ezer Ft került betervezésre.

Az államháztartáson belüli működési célú támogatásokból 22.085 ezer Ft a tervezett összeg. Közhatalmi bevételeink, mely magába foglalja a kommunálisadó, iparűzési adó, talajterhelési díj, idegenforgalmi adó, valamint pótlék és bírság bevételeinket számszerűsítve 2.941 ezer Ft az eredeti előirányzati szinten. Működési bevételekre 1.870 ezer Ft, működési célú pénzeszköz átvételre 370 ezer Ft előirányzat került megtervezésre.

**Kiadások alakulása:**

Működési kiadásokra 34.478 ezer Ft került megtervezésre:

ezen belül a személyi juttatásokra 8.793 ezer Ft, a munkaadót terhelő járulékokra 1.976 ezer Ft, a dologi kiadásokra 10.098 ezer Ft, ellátottak pénzbeli juttatásaira 6.930 ezer Ft, egyéb működési célú kiadásokra 3.791 ezer Ft.

Működési tartalék előirányzata a 2014.évi költségvetésben 408 ezer Ft.

Az működési kiadás közt került megtervezésre a Közös Hivatal, az önkormányzati igazgatási tevékenység tervezett előirányzata, a községgazdálkodási szolgáltatásnál tervezett előirányzat. A temetőfenntartás tervezett kiadási összege.

A közvilágítás üzemeltetésével kapcsolatosan felmerülő kiadások, a háziorvosi szolgálatnál tervezett dologi kiadások és orvosi ügyelet szolgáltatási díja.

A köztisztasági tevékenységnél megtervezett hulladékszállítási díj.

Szociális célú támogatások előirányzata, a művelődési intézmény tervezett kiadásai, sport feladatok támogatására biztosított előirányzat.

Kábeltévé szolgáltatás kiadásainak fedezetére, személyszállítási szolgáltatás kiadásaihoz, mely az iskolabusz üzemeltetési költségeit tartalmazza.

A felújítási és beruházási kiadásokra 2.890 ezer Ft került tervezésre a 3.számú mellékletben felsoroltak szerint.

A mellékletek tartalmazzák az önkormányzat költségvetési mérlegét közgazdasági tagolásban, előirányzat felhasználási tervét, a többéves kihatással járó döntések számszerűsítését évenkénti bontásban, a közvetett támogatásokat – így különösen az adókedvezményeket- tartalmazó kimutatást.

Kérem a Képviselő-testületet, hogy a 2014. évi költségvetés tervezéséről szóló beszámolómat megvitatni és elfogadni szíveskedjenek.

**Bókaháza, 2014. január 30.**

  **Lóth Eszter**

 **polgármester**